תַּנְיָא רַבִּי יְהוּדָה אוֹמֵר גְּדוֹלָה צְדָקָה שֶׁמְּקָרֶבֶת אֶת הַגְּאֻלָּה. שֶׁנֶּאֱמַר כֹּה אָמַר יְהֹוָה שִׁמְרוּ מִשְׁפָּט וַעֲשׂוּ צְדָקָה כִּי קְרוֹבָה יְשׁוּעָתִי לָבוֹא וְצִדְקָתִי לְהִגָּלוֹת: הוּא הָיָה אוֹמֵר עֲשָׂרָה דְּבָרִים קָשִׁים נִבְרְאוּ בָּעוֹלָם. הַר קָשֶׁה בַּרְזֶל מְחַתְּכוֹ. בַּרְזֶל קָשֶׁה אֵשׁ מְפַעְפְּעוֹ. אֵשׁ קָשֶׁה מַיִם מְכַבִּים אוֹתוֹ. מַיִם קָשִׁים עָבִים סוֹבְלִין אוֹתָן. עָבִים קָשִׁים רוּחַ מְפַזְּרָתָן. רוּחַ קָשֶׁה גּוּף סוֹבְלוֹ. גּוּף קָשֶׁה פַּחַד שׁוֹבְרוֹ. פַּחַד קָשֶׁה יַיִן מְפִיגוֹ. יַיִן קָשֶׁה שֵׁנָה מְפַכְּחָתוֹ. וּמִיתָה קָשָׁה מִכֻּלָּם. וּצְדָקָה מַצֶלֶת מִן הַמִּיתָה שֶׁנֱאֱמַר וּצְדָקָה תַּצִיל מִמָּוֶת: 